accounting
రెట్టింపైన ఉజ్జీవన్‌ఫైనాన్స్‌ నికరలాభం
బెంగళూరు: ఉజ్జీవన్‌ ఆర్థికసేవల సంస్థ నాలుగోత్రైమాసికంలో 3.74కోట్ల నికరలాభం ప్రకటించిం ది. గతఏడాది 1.87 కోట్ల నుంచి వృద్ధిని సాధించింది. నాలుగోత్రైమాసికంలో ఆదాయవనరులు 95.20 శాతం పెరిగి 6.11 కోట్లుగా ఉన్నాయి. అదే గత ఏడాది 3.13 కోట్లు మాత్రమే రాబడులున్నాయి. ప్రతి వాటాకు రాబడి 0.31 రూపాయలుగా ఉన్నట్లు తేలింది. కంపెనీఎండి సిఇఒ సుధాసురేష్‌ మాట్లాడుతూ కంపెనీ వార్షిక పనితీరు సంతృప్తికరంగా ఉందన్నారు. పెద్దనోట్ల రద్దుతో ఎదుర యిన సవాళ్లను అధిగమించినట్లు వివరించారు. ఇక రుణ పరపతిపరంగాచూస్తే తక్కువ వ్యయాధారిత స్వల్పకాలిక రుణాలు, ఎన్‌సిడిలతోనిధులు సేకరించామన్నారు. సంస్థ రుణభారం 10.63శాతం తగ్గిందని తెలిపారు. ఉజ్జీవన్‌ స్మాల్‌ఫైనాన్స్‌ బ్యాంకు ఎండిసిఇఒ సామిత్‌ఘోష్‌ మాట్లా డుతూ ఫిబ్రవరిలోనే తమ బ్యాంకింగ్‌ కార్యకలాపాలు ప్రారంభించామని ప్రస్తుతం ప్రగతిపూర్వకంగా ఉన్నట్లు తెలిపారు. మొత్తం 15శాఖలను మార్చినాటికి బ్యాంకు శాఖలుగా మార్చామని, మరో 15 శాఖలు మేచివరినాటికి పూర్తవుతాయన్నారు. మొత్తం 171 శాఖలను ఈ ఏడాది లోనే మారుస్తామని, మరో 53 యుఆర్‌సిలను కూడా ప్రారంభిస్తామన్నారు. బ్యాంకింగ్‌ సేవలను పూర్తిస్థాయి లో ప్రారంభించేందుకు రిటైల్‌ బల్క్‌ డిపాజిట్‌ బిజినెస్‌ను పెంచుకోవడం ద్వారా తమ ఆర్థిక వ్యయా లను నియంత్రించుకుంటామని అన్నారు. అలాగే ఐటి ఇన్‌ఫ్రారంగాల్లో మరింత పెట్టుబడులకు ప్రణాళిక అమలు చేస్తున్నట్లు శామిత్‌ఘోష్‌ వివరించారు.